CELEX: 62012TN0163
Language: da
Date: 2012-04-11 00:00:00
Title: Sag T-163/12: Sag anlagt den 11. april 2012 — Ternavsky mod Rådet

2.6.2012   
            
            
               DA
            
            
               Den Europæiske Unions Tidende
            
            
               C 157/11
            
         Sag anlagt den 11. april 2012 — Ternavsky mod Rådet
   (Sag T-163/12)
   2012/C 157/19
   Processprog: fransk
   
      Parter
   
   
      Sagsøger: Anatoly Ternavsky (Moskva, Rusland) (ved advokaterne C. Rapin og E. Van den Haute)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Det fastslås, at den foreliggende sag kan antages til realitetsbehandling.
            
         
               —
            
            
               Såvel bilag II, punkt 2, i Rådets gennemførelsesafgørelse 2012/171/FUSP af 23. marts 2012 om gennemførelse af afgørelse 2010/639/FUSP om restriktive foranstaltninger over for Belarus, som bilag II, punkt 2, i Rådets gennemførelsesforordning (EU) nr. 265/2012 af 23. marts 2012 om gennemførelse af artikel 8a, stk. 1, i forordning (EF) nr. 765/2006 om indførelse af restriktive foranstaltninger over for Belarus, annulleres.
            
         
               —
            
            
               Rådet tilpligtes at betale samtlige sagens omkostninger.
            
         
               —
            
            
               For det tilfælde, at Retten måtte beslutte, at det er ufornødent at træffe afgørelse, tilpligtes Rådet at betale sagens omkostninger i henhold til artikel 87, stk. 6, sammenholdt med artikel 90, litra a), i Rettens procesreglement.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
               1)
            
            
               Første anbringende om en åbenbart fejlagtig fastlæggelse af de faktiske omstændigheder for så vidt angår de grunde, der har ført til, at sagsøgeren er blevet optaget på listen over de personer, der er genstand for sanktioner, som er nævnt i Rådets retsakter.
            
         
               2)
            
            
               Andet anbringende om en utilstrækkelig begrundelse for de anfægtede retsakter, for så vidt som de anførte grunde ikke er til nogen nytte med henblik på at forstå nødvendigheden af denne optagelse.
            
         
               3)
            
            
               Tredje anbringende om en tilsidesættelse af afgørelse 2010/639/FUSP og af forordning (EF) nr. 765/2006, som ændret, samt af princippet om forbud mod forskelsbehandling, dels for så vidt som disse retsakters anvendelsesområde er blevet udvidet til at omfatte en forretningsmand, uden at handlinger til støtte for Lukashenko-styret, der kan tilregnes ham, er blevet godtgjort, dels for så vidt som andre forretningsmænd, som Rådet ligeledes har anset for at være tæt på magten i Hviderusland, i modsætning til sagsøgeren ikke er blevet optaget på de europæiske sanktionslister.